Kui viimasel ajal juhuslikult sattuda kuskil, kas telekas või internetis, ilmateate peale, siis käib jutt taas müstilisest ilusast ilmast. See muidugi on same shit, different year jutt, kuid ma lihtsalt pean paar asja üles märkima.    Kui talvel hakkab temperatuur ekstreemsusesse kalduma, nii kuskil miinus 20 kanti, kas siis jutustatakse ka ilusast talveilmast? Absoluutselt mitte. Siis jagatakse kohe välja hoiatus sõna "pakas" ja see sõna tundub ka kirjapildis ning kõlas juba üpris kurjakuulutav nii, et seda ei ole ka raske mitte tõsiselt võtta.    Rändame ajas tagasi. Umbes sinna kanti, mil inimene otseselt oma ellujäämise eest vastutav oli kasvatades endale põllul erinevaid vilju söögiks ja need ju omal ajal omasid ka  valuutaga täitsa võrdset väärtust, sest erinevaid saadusi sai vahetada teiste vastu. Ma täiesti kujutan ette, kui suur draama võis olla, kui päevad venisid ja venisid mitte ühtegi tilka taevast ei sadanud ning ees ootas esmalt depresioon ja seejärel võitlus ellujäämise eest. Nüüdisajal on meil põuaperiood millegi pärast ilus.    Ja loomulikult võime me kõik selle ka muidugi nimetada hapudeks viinamarjadeks, sest mul õnnestub iga suvi saada päikesepõletus ning kui ma igakord seda protsessi  kannatades luban (eelmine kord oli eriti hull), et järgmine aasta kohe kindlasti ei lase ma sel juhtuda, siis tuleb see ikkagi uuesti. Aga no sel aastal kindlasti, või pigem neverever, ei lase ma sel juhtuda. Jäädes oma sõnade poolt kättemaksuhimulist kõrvakiilu ootama.